IMISLab/GreekWikipedia huggingface dataset:
Ούλιτσε

Το Ούλιτσε (σερβικά κυριλλικά: Улице) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 1.075 κατοίκους.

 Το χωριό ευρίσκεται επί των όχθων του ποταμού Τίνγια, παραποτάμου του Σάβα. Το 1991, η τοπική κοινότητα του Ούλιτσε αριθμούσε 1.910 κατοίκους, οι οποίοι ήσαν κατανεμημένους ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα του Ούλιτσε στο fallingrain.com
Σχολή Εμμανουήλ Γκιούμα

Η σχολή Εμμανουήλ Γκιούμα ήταν από τις πιο φημισμένες σχολές των Ιωαννίνων. Είναι γνωστή επίσης με τις ονομασίες Μπαλαναία Σχολή, Μεγάλη Σχολή και Πρώτη Σχολή των Ιωαννίνων.

 Ιδρύθηκε το 1676 από τον Γιαννιώτη Εμμανουήλ Γκιούμα, που ήταν έμπορος στη Βενετία. Περίπου 20 χρόνια μετά την ίδρυσή της η εν λόγω Σχολή εμπλουτίστηκε με βιβλία από τον επίσης Γιαννιώτη Γεώργιο Ντίλιο. Το 1734 ο Λάμπρος Μαρούτσης έδωσε 5.000 δουκάτα προκειμένου να προστεθεί στη Σχολή καθέδρα ιερών και κοσμικών επιστημών, ελληνιστί τε και λατινιστί παραδιδομένων. Η Σχολή διευθύνονταν από τριμελή επιτροπή και εξαρτιόταν από το Οικουμενικό Πατριαρχείο. Πρώτος σχολάρχης ήταν ο ιερομόναχος Βησσαρίων Μακρής, μαθητής του Αλέξανδρου Μαυροκορδάτου. Στη συνέχεια σχολάρχες έγιναν ο Μαζαράκης, οι ιερείς Γεώργιος Σουγδουρής και Αναστάσιος Παπαβασιλείου, ο Μεθόδιος Ανθρακίτης και για περισσότερα από 100 χρόνια τα μέλη της οικογένειας Μπαλάνων Μπαλάνος Βασιλόπουλος, Κοσμάς Μπαλάνος, Κωνσταντίνος Μπαλάνος (ο οποίος ονόμασε τη Σχολή Αρχιγυμνάσιον) και Αναστάσιος Μπαλάνος, από τους οποίους η σχολή έμεινε γνωστή και ως Μπαλαναία. Τελευταίος διδάσκαλος ήταν ο Αναστάσιος Μπαλανίδης. Οι μαθητές της Σχολής ήταν οικότροφοι και είχαν δωρεάν βιβλία και γραφική ύλη. Στη Σχολή φοίτησε ο Ναουσαίος Αναστάσιος Μιχαήλ, ο πρώτος Έλληνας λόγιος και επιστήμονας που καταξιώθηκε στην Ευρώπη. Το 1820 ο Αλή Πασάς, ενώ τον πολιορκούσαν τα στρατεύματα του Σουλτάνου στα Ιωάννινα, προκειμένου να έχει ανοιχτό πεδίο βολής, διέταξε τον εμπρησμό της πόλης με αποτέλεσμα και την ολοσχερή καταστροφή της Σχολής και της βιβλιοθήκης της, στην οποία υπήρχαν μεταξύ άλλων σπάνια και πολύτιμα χειρόγραφα Ελλήνων συγγραφέων και Πατέρων της Εκκλησίας. Μετά την καταστροφή της η Μπαλαναία Σχολή δεν ξαναλειτούργησε. Από την Μπαλαναία Σχολή αποφοίτησαν μεταξύ άλλων ο μητροπολίτης Αθηνών Μελέτιος και ο μητροπολίτης Καμπανίας Θεόφιλος. Εγκυκλοπαίδεια Πάπυρος Λαρούς Μπριτάνικκα, τ.37Τρύφων Ευαγγελίδης (1936). Η παιδεία επί Τουρκοκρατίας. Εν Αθήναις: Τύποις Α. Π. Χαλκιοπούλου. Ανακτήθηκε στις 26 Νοεμβρίου 2010. (pdf)
Κάρολος Λουδοβίκος του Άνχαλτ-Μπέρνμπουργκ-Σάουμμπουργκ-Χόιμ

Ο Κάρολος Λουδοβίκος, γερμ. Karl Ludwig (16 Μαΐου 1723 - 20 Αυγούστου 1806) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ-Σάουμμπουργκ-Χόιμ (1772-1806).

 Ήταν ο δευτερότοκος γιος του Βίκτωρα Α΄, πρίγκιπα του Άνχαλτ-Μπέρνμπουργκ-Σάουμμπουργκ-Χόιμ και της Καρλόττας Λουίζας, κόρης του Γουλιέλμου Μαυρίκιου, κόμη του Ίζενμπουργκ-Μπύντινγκεν-Μπίρσταϊν. Το 1806 απεβίωσε στο Σάουμμπουργκ σε ηλικία 83 ετών και τον διαδέχθηκε ο πρωτότοκος γιος του Βίκτωρ Β΄. Νυμφεύτηκε πρώτα το 1748 τη Βενιαμίνη Γερτρούδη Κάιζερ, κόρη Ολλανδού λοχαγού. Ο γάμος κηρύχθηκε άκυρος από το δικαστήριο της Χάγης, εντούτοις ο Κάρολος Λουδοβίκος απέκτησε για την κόρη του τον τίτλο της βαρόνης του Μπέρενταλ: Βικτωρία Χέντβιχ Καρολίνα 1749-1841, παντρεύτηκε τον Θωμά του Μαΰ, μαρκήσιο του Φαβρά.Το 1765 ο Κάρολος Λουδοβίκος έκανε δεύτερο γάμο με την Αμαλία Ελεονόρα, κόρη του Φρειδερίκου Γουλιέλμου, πρίγκιπα του Ζολμς-Μπράουνφελς και είχε τέκνα: Βίκτωρ Β΄ 1767-1812, πρίγκιπας του Άνχαλτ-Μπέρνμπουργκ-Σάουμμπουργκ-Χόιμ Γουλιέλμος Λουδοβίκος 1771-1799, σκοτώθηκε σε μάχη Αλέξιος Κλήμης 1772-1776 Σοφία Καρλόττα 1773-1774 Καρολίνα Ουλρίκα 1775-1782 Christian von Stramburg, Anton Joseph Weidenbach: Denkwürdiger und nützlicher Rheinischer Antiquarius ..., Teil 2, Band 3, p. 308 ff. Ferdinand Siebigk: Das Herzogthum Anhalt, p. 243, Dessau, 1867 Philipp Ernst Bertram, Johann C. Krause: Geschichte des Hauses und Fürstenthums Anhalt, Band 2, p. 644, Curt, 1782
Θορισμούνδος

Ο Θορισμούνδ, Thorismund, (επίσης Thorismod ή Thorismud, όπως μαρτυρούν συγκεχυμένα τα χειρόγραφα της κύριας πηγής μας ) (π. 420–453) από τον Οίκο των Μπαλτ, έγινε βασιλιάς των Βησιγότθων, αφού ο πατέρας του Θεοδώριχος Α΄ σκοτώθηκε στη μάχη των Καταλαυνικών Πεδίων (ονομάζεται επίσης μάχη του Σαλόν [Châlons]) το 451. Δολοφονήθηκε το 453 και τον διαδέχθηκε ο αδελφός του Θεοδώριχος Β'.

 Ο Θορισμούνδ φαίνεται να έπαιξε καθοριστικό ρόλο στη μάχη του Σαλόν, καθώς οδήγησε μία ομάδα των δυνάμεων των Βησιγότθων στην κατάληψη μίας σημαντικής συνόδου κορυφής στα πολύ πρώιμα στάδια της σύγκρουσης. Η σύνοδος κορυφής φαίνεται να επεκτάθηκε σε ολόκληρη την αριστερή πλευρά των δυνάμεων των Οστρογότθων και των Ούννων. Ο Θορισμούνδ κατέβηκε από τους λόφους στα τελευταία στάδια της σύγκρουσης, όταν οι Ούννοι είχαν επικρατήσει των Αλανών και οι Οστρογότθοι πίεζαν τους αποδιοργανωμένους Βησιγότθους, μετά το τέλος του βασιλιά τους Θεοδώριχ. Ο Θορισμούνδ οδήγησε τη δύναμη των Βησιγότθων του σε μία αποφασιστική επίθεση, που -σύμφωνα με τον Έντουαρντ Γκίμπον-, πλαισίωσε και τους Οστρογότθους και στη συνέχεια τους Ούννους και άρπαξε τη νίκη από τους εχθρούς του. Πολυμέσα σχετικά με το θέμα Turismundo στο Wikimedia Commons Edward Gibbon, History of the Decline and Fall of the Roman Empire, κεφάλαιο 35
Εθνική Οδός 16 (Ελλάδα)

Η Εθνική Οδός 16 (ΕΟ16) είναι μια εθνική οδός στην Κεντρική Μακεδονία και πιο συγκεκριμένα στην Θεσσαλονίκη και Χαλκιδική. Συνδέει το κέντρο της Θεσσαλονίκης με την Ιερισσό και την Ουρανούπολη. Έχει μία λωρίδα κυκλοφορίας ανά κατεύθυνση στο μεγαλύτερο μήκος της. Στο ξεκίνημα της στη Θεσσαλονίκη, βρίσκεται στη Λεωφόρο Γεωργικής Σχολής, με τρεις λωρίδες σε κάθε κατεύθυνση, περνώντας από μια από τις κύριες εμπορικές περιοχές της πόλης.

 Η εθνική οδός ξεκινάει από τον κόμβο των Δικαστηρίων στην δυτική Θεσσαλονίκη όπου διασταυρώνεται με την Νέα Δυτική Είσοδο (ΕΟ 1β). Στην συνέχεια ο δρόμος κινείται μέσα στο κέντρο της πόλης ανατολικά μέσω της λεωφόρου Νίκης και δυτικά μεσώ της Τσιμισκή και συνέχεια ανατολικά μέσω της λεωφόρου Μεγάλου Αλεξάνδρου/Γεωργίου Παπανδρέου/Αδριανουπόλεως και δυτικά μέσω της Βασιλίσσης Όλγας/Εθνικής Αντιστάσεως όπου ενώνονται στην διασταύρωση με την Περιφερειακή Οδό στο ύψος της Καλαμαριάς. Συνεχίζει ως Λεωφόρος Γεωργικής Σχολής διασχίζοντας την εμπορική ζώνη της ανατολικής Θεσσαλονίκης μέχρι λίγα χιλιόμετρα πριν το αεροδρόμιο όπου αφού διασταυρωθεί με τον Α24 (δρόμο της Χαλκιδικής) παρακάμπτει ανατολικά την Θέρμη. Το τμήμα από την Θέρμη μέχρι την Γαλάτιστα είναι ένα τμήμα 24 χιλιομέτρων το οποίο περνάει μέσα από την Νέα Ραιδεστό και τα Βασιλικά. Το συγκεκριμένο τμήμα έχει κατασκευαστεί με προδιαγραφές του προηγούμενου αιώνα (διατομή 6-6.5 μ.-1 λωρίδα ανά κατεύθυνση χωρίς ΛΕΑ).Συγκεκριμένα κατασκευάστηκε το 1916 από τα στρατεύματα της «Αντάντ» και ασφαλτοστρώθηκε στη διάρκεια του μεσοπολέμου. Αυτήν την στιγμή κατασκευάζεται η βελτίωση του συγκεκριμένου τμήματος η οποία πρόκειται να ολοκληρωθεί το 2017. Οι παρεμβάσεις περιλαμβάνουν την κατά τόπους διαπλάτυνση (από 6,5 μέτρα στα 11μ.) υπερύψωση, ενίσχυση και ανακατασκευή του οδοστρώματος, την κατασκευή 12 ισόπεδων κόμβων και την ανακατασκευή παράπλευρης οδού. Από τα 24 χιλιόμετρα τα 21 περιλαμβάνουν την βελτίωση της υφιστάμενης χάραξης ενώ τα άλλα 3 περιλαμβάνουν νέα χάραξη. Το έργο έχει προϋπολογισμό 36 εκατομμύρια ευρώ και ήταν να ολοκληρωθεί τον Μάιο του 2016 αλλά λόγω καθυστερήσεων λόγω απαλλοτριώσεων που εκκρεμούν θα ολοκληρωθεί το 2017. Η Εθνική οδός 16 περνάει μέσα από τις παρακάτω πόλεις: Θεσσαλονίκη Θέρμη Γαλάτιστα Πολύγυρος Αρναία Ιερισσός Ουρανούπολη Η Εθνική Οδός 16 συνδέεται με τα παρακάτω αεροδρόμια: Θεσσαλονίκη (Αεροδρόμιο Μακεδονία) - (5 χιλ. δυτικά) Η Εθνική Οδός 2 συνδέεται με τα παρακάτω λιμάνια: Θεσσαλονίκη Τρυπητή (σύνδεση με Αμμουλιανή) Κατάλογος Κόμβων Απόφαση υπουργού Δημοσίων Έργων, αριθμός Γ. 25871. Δημοσιεύθηκε στην Εφημερίδα της Κυβερνήσεως, Τεύχος Β', αριθμός φύλλου 319, 23/7/1963. Μητρώο Εθνικών Οδών, ΕΣΥΕ, 1998.
Αγκάτα Μπούζεκ

Η Αγκάτα Μπρονισουάβα Μπούζεκ (πολωνικά: Agata Bronisława Buzek) (γεν. 20 Σεπτεμβρίου 1976, Πισκοβίτσε) είναι Πολωνή ηθοποιός του θεάτρου και του κινηματογράφου. Τα έτη 1999-2003 εργάστηκε στο Θέατρο Ateneum στη Βαρσοβία. Ήταν νικήτρια του βραβείου γυναικείου ρόλου στο Φεστιβάλ Κινηματογράφου της Γκντίνια (2009) και στα Βραβεία Πολωνικού Κινηματογράφου (2010) για τον πρωταγωνιστικό γυναικείο ρόλο της Σαμπίνα Γιανκόφσκα (Sabina Jankowska) στην ταινία Rewers (2009).

 Η Αγκάτα Μπούζεκ είναι κόρη του Γέζι Μπούζεκ και της Λουντγκάρντα Μπούζεκ. Ως παιδί, παρακολούθησε το Κοινωνικό Κέντρο Μπαλέτου στο Γκλιβίτσε και έπαιξε στο Μουσικό Θέατρο του Γκλιβίτσε. Αργότερα, σπούδασε στο 2ο Λύκειο Γκλιβίτσε «Βαλέρι Βρουμπλέφσκι» και ταυτόχρονα στη σχολή υποκριτικής στο Κατοβίτσε. Σε μικρή ηλικία διαγνώστηκε με πολιομυελίτιδα και νοσηλεύτηκε στη Γερμανία. Το 1999, αποφοίτησε από την Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας. Στη συνέχεια, πήγε στο Παρίσι, όπου εργάστηκε ως μοντέλο. Για τον πρωταγωνιστικό της ρόλο στην ταινία Rewers, της απονεμήθηκε το βραβείο καλύτερης ηθοποιού στο Φεστιβάλ Κινηματογράφου της Γκντίνια, καθώς και το Βραβείο Ζμπίγκνιεφ Τσιμπούλσκι. Το 2010, έλαβε το βραβείο Αετοί 2010 για την καλύτερη ηθοποιό σε πρωταγωνιστικό ρόλο. Τον Μάρτιο της ίδιας χρονιάς ήταν υποψήφια για το Viva! Η πιο όμορφη στην κατηγορία της πιο όμορφης Πολωνής και τον Μάιο έλαβε υποψηφιότητα για το Βραβείο Wiktory στην κατηγορία του πιο δημοφιλούς τηλεοπτικού ηθοποιού το 2009. Το 2010, κατέλαβε την 61η θέση στην κατάταξη του «Forbes» των εκατό σπουδαιότερων αστέρων της πολωνικής σόου μπίζνες. Στις 30 Σεπτεμβρίου 2006, στο Λουμπλίνιετς, παντρεύτηκε τον Άνταμ Μάζαν, απόφοιτο του Πανεπιστημίου «Καρδινάλιος Στέφαν Βισίνσκι» της Βαρσοβίας, θεολόγο και ιστορικό τέχνης. Το 2018, τα μέσα ενημέρωσης ανέφεραν ότι ήταν σε σχέση με τον ηθοποιό Γιάτσεκ Μπράτσιακ. Είναι χορτοφάγος και ακτιβίστρια για τα ανθρώπινα δικαιώματα. Αγκάτα Μπούζεκ στην IMDb
Νομσέμπο Ζικόντε

Η Νομσέμπο Νοτούλε Νκουανγιάνα, γνωστή και ως Νομσέμπο Ζικόντε (Nomcebo Nothule Nkwanyana ή Nomcebo Zikode, γεννήθηκε στις 28 Οκτωβρίου 1985 ), είναι Νοτιοαφρικανή τραγουδίστρια και τραγουδοποιός. Γεννήθηκε στο Χάμαρσντεϊλ και για αρκετά χρόνια έκανε ακομπανιμέντο σε άλλους τραγουδιστές. Η Νομσέμπο έγινε πολύ γνωστή όταν τραγούδησε στο σινγκλ του Master KG «Jerusalema» (2019), που ήρθε πρώτο σε πωλήσεις στις ΗΠΑ.

 Η Ζικόντε γεννήθηκε στο Χάμαρσντεϊλ (γνωστό και ως Μπουμαλάνγκα), κοντά στο Ντέρμπαν, στην Επαρχία Κουαζούλου-Νατάλ της Νότιας Αφρικής.Εγγράφηκε στο Γυμνάσιο Ουκούζα και στη συνέχεια σπούδασε στο Κολέγιο Χάβατεκ, από όπου απεφοίτησε με πτυχίο στην τεχνολογία πληροφοριών. Από τότε που άφησε το σπιτικό της για να επιδιώξει να σταδιοδρομήσει στη μουσική, εργάσθηκε κυρίως ως δεύτερη φωνή (ακομπανιμέντο) σε τραγούδια άλλων τραγουδιστών, περισσότερο από 15 χρόνια. Συνεργάσθηκε με Νοτιοαφρικανούς και Νοτιοαφρικανές τραγουδίστριες, όπως οι Ντέμπορα Φρέιζερ, Ζαχάρα, Λούντι Τυαμάρα και Νχλάνχλα Νσίζα. Υπέγραψε συμβόλαιο αρχικώς με την εταιρεία «Ganyani Entertainment», κάνοντας φωνητικά για τραγούδια όπως τα «NTO», «Jabulile» και «Emazulwini», κερδίζοντας μια υποψηφιότητα για τον «Δίσκο της Χρονιάς» στα Νοτιοαφρικανικά Μουσικά Βραβεία (SAMA). Δεν επιτρεπόταν ωστόσο να ερμηνεύσει αυτά τα τραγούδια χωρίς τη συγκατάθεση της εταιρείας.Κατόπιν η Νκουανγιάνα-Ζικόντε υπέγραψε συμβόλαιο με την εταιρεία «Open Mic Productions». Λίγο αργότερα έγινε ξαφνικά παγκοσμίως γνωστή μετά τη συνεργασία της με τον νεότερό της μουσικό και παραγωγό Master KG στο σινγκλ του 2019 «Jerusalema», που αργότερα σε ρεμίξ του Burna Boy έφθασε στο νο. 1 στα τσαρτς του Billboard. Είναι ένα από τα ελάχιστα τραγούδια ερμηνευμένα στη γλώσσα των Ζουλού που έχουν επιτύχει ποτέ κάτι τέτοιο. Στις 14 Αυγούστου 2020 κυκλοφόρησε το «Xola Moya Wam», ένα κομμάτι που πιστοποιήθηκε ως χρυσό σινγκλ από την ένωση των δισκογραφικών εταιρείων της Νότιας αφρικής (RISA) και έφθασε στο νο. 1 στο τσαρτ της Apple/iTunes. Τον ίδιο μήνα κυκλοφόρησε και το πρώτο προσωπικό άλμπουμ της τραγουδίστριας, που είχε τον ίδιο τίτλο: Xola Moya Wam. Σε μερικά μόνο από τα τραγούδια του δίσκου αυτού συνεργάσθηκε με τον Master KG ή με την (επίσης νεότερή της) τραγουδίστρια και μουσικό Μαχάντζι (Makhadzi). Το πρώτο τραγούδι του δίσκου, το «Xola Moya Wam», παίχθηκε τόσο πολύ στο ραδιόφωνο, ώστε οδήγησε το ίδιο έτος (2020) στη σύναψη παγκόσμιου δισκογραφικού συμβολαίου της Νκουανγιάνα-Ζικόντε με τη Sony Music Publishing. Η Νομσέμπο Νκουανγιάνα-Ζικόντε είναι παντρεμένη με τον Σέλγουιν Φρέιζερ (Selwyn Fraser) και έχουν δύο παιδιά. Η Nomcebo Zikode στο AllMusic Δισκογραφία Nomcebo Zikode στο Discogs
Δήμος Ράντοβις

Ο Δήμος Ράντοβις (σλαβομακεδονικά: Општина Радовиш‎ pronounced /ˈradɔvɪʃ/) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Ράντοβις ονομάζεται επίσης η πόλη στην οποία βρίσκεται η έδρα του ομώνυμου Δήμου.

 Ο Δήμος Ράντοβις συνορεύει με: τον Δήμο Βίνιτσα στα βόρεια τον Δήμο Μπερόβου στα ανατολικά τον Δήμο Βασίλεβο στα νοτιοανατολικά τον Δήμο Κόντσε στα νοτιοδυτικά τον Δήμο Στιπ στα δυτικά τον Δήμο Καρμπίντσι στα βορειοδυτικά. Επίσημος ιστότοπος
Πάτρικ Μάνινγκ

Ο Πάτρικ Μάνινγκ (Patrick Augustus Mervyn Manning, 17 Αυγούστου 1946 - 2 Ιουλίου 2016) ήταν πολιτικός του Τρινιντάντ και Τομπάγκο. Υπηρέτησε ως πρωθυπουργός από τις 17 Δεκεμβρίου 1991 μέχρι τις 9 Νοεμβρίου 1995 και ξανά από τις 24 Δεκεμβρίου 2001 ως τις 26 Μαΐου 2010. Χρημάτισε επίσης υπουργός Οικονομίας και ηγέτης του Εθνικού Κινήματος του Λαού (PNM) από το 1987. Το 1986-1990 και 1995-2001 υπήρξε αρχηγός της Αξιωματικής Αντιπολίτευσης.

 Γεννήθηκε το 1946. Σπούδασε Γεωλογία και εξελέγη για πρώτη φορά βουλευτής το 1971. Έκτοτε εκλέγεται συνεχώς και σήμερα αποτελεί το μακροβιότερο εν ενεργεία μέλος του ΚοινοβουλίουΟλοκλήρωσε τις γυμνασιακές του σπουδές στο Presentation College του Σαν Φερνάτο και έγινε κάτοχος τίτλου μπάτσελορ από το Πανεπιστήμιο των Δυτικών Ινδιών στη Μόνα της Τζαμάικας το 1969. Στη συνέχεια εργάστηκε ως γεωλόγος στην εταιρεία Texaco. Παντρεύτηκε τη Χέιχελ Μάνινγκ. Η είσοδός του στη Βουλή έγινε το 1971 και στα τέλη της δεκαετίας του ' 70 διορίστηκε Υφυπουργός Οικονομικών. Το 1979 ανέλαβε επιπρόσθετα το αξίωμα του υφυπουργού παρά τω Πρωθυπουργώ και το 1981 διορίστηκε για πρώτη φορά Υπουργός. Τέθηκε επικεφαλής του Υπουργείου Πληροφοριών και του Υπουργείου Βιομηχανίας και Εμπορίου. Από το 1981 ως το 1986 χρημάτισε Υπουργός Ενέργειας και Φυσικών Πόρων. Το 1986 το κυβερνών κόμμα PNM υπέστη σχεδόν ολοκληρωτική ήττα, με μόνο τρεις βουλευτές του να καταφέρνουν να εκλεγούν. Ο πρωθυπουργός Τζορτζ Τσέιμπερς απώλεσε την έδρα του και ο Μάνινγκ έγινε ηγέτης της Αντιπολίτευσης. Το 1987 εξελέγη πρόεδρος του PNM. Η διάσπαση στο κυβερνών κόμμα Εθνικός Συνασπισμός για Ανασυγκρότηση το 1988 είχε αποτέλεσμα να μείνει το PNM ως κόμμα μειοψηφίας της Αντιπολίτευσης και το 1990 ορίστηκε νέος αρχηγός Αντιπολίτευσης ο Μπασντέο Παντέι.. Η πρώτη θητεία του Μάνινγκ στην πρωθυπουργία ξεκίνησε το 1991 έπειτα από εκλογική νίκη και τερματίστηκε το 1995, όταν το κόμμα του ηττήθηκε στις εκλογές εκείνης της χρονιάς. Τότε πρωθυπουργός ανέλαβε ο Παντέι και ο Μάνινγκ επέστρεψε στην ηγεσία της Αξιωματικής Αντιπολίτευσης. Μάλιστα, ηττήθηκε και στις εκλογές του 2000. Λίγο μετά, το 2001 διεξήχθησαν ξανά εκλογές, οι οποίες ήταν αμφίρροπες. Το κόμμα PNM της Αντιπολίτευσης και το κυβερνών Ενωμένο Εθνικό Κογκρέσο κέρδισαν τον ίδιο αριθμό εδρών (18) και διορίστηκε πρωθυπουργός από τον Πρόεδρο Ρόμπινσον ο Μάνινγκ. Τον Οκτώβριο του 2002 υποχρεώθηκε να προκηρύξει νέες εκλογές. Το κόμμα του κέρδισε 20 έδρες έναντι 16 για το UNC και σχημάτισε κυβέρνηση. Η νέα κυβέρνηση προέβη σε οικονομικά μέτρα αλλά και στην οικοδόμηση νέου πανεπιστημίου στη νησιωτική χώρα. Στα σημαντικότερα προβλήματα αυτής της περιόδου ήταν και η κατακόρυφη αύξηση της εγκληματικότητας. Στις βουλευτικές εκλογές που διεξήχθησαν στις 4 Νοεμβρίου του 2007 το PNM κέρδισε ξανά, εξασφαλίζοντας 26 επί συνόλου 41 εδρών στη Βουλή και έτσι ο Μάνινγκ ορκίστηκε για τρίτη θητεία στην πρωθυπουργία. Έπειτα από τη διεξαγωγή των γενικών εκλογών στις 24 Μαΐου 2010, το κόμμα του Μάνινγκ έμεινε στις 12 έδρες και πρωθυπουργός ανέλαβε η Κάμλα Περσάντ-Μπισεσάρ. Τον Ιανουάριο του 2012 υπέστη εγκεφαλικό επεισόδιο. Πέθανε τον Ιούλιο του 2016 από οξεία μυελοειδή λευχαιμία.
Κινεζική αγριόγατα των βουνών

Η Κινεζική αγριόγατα των βουνών (Felis bieti), επίσης γνωστή και ως Κινεζική αγριόγατα της ερήμου ή ως Κινεζική αγριόγατα της στέπας, είναι μία αγριόγατα της δυτικής Κίνας, που έχει χαρακτηριστεί ως «ευάλωτη» από την IUCN από το 2002, καθώς ο πληθυσμός της, ενδέχεται να είναι μικρότερος από 10.000 άτομα. Έχει χαρακτηριστεί, από το 2007, ως υποείδος της αγριόγατας, (Felis silvestris bieti) με βάση την γενετική ανάλυση.

 Η κινεζική αγριόγατα των βουνών έχει αμμώδες χρώμα με σκουρόχρωμες τρίχες.Αχνές σκούρες ρίγες διέρχονται από το πρόσωπό και τα πόδια της.Τα αυτιά της έχουν μυτερές άκρες. Έχει ένα σχετικά ευρύ κρανίο και τα πόδια της, στο κάτω μέρος τους, είναι ιδιαίτερα τριχωτά. Το χρώμα της κοιλιάς, των ποδιών και της ουράς της είναι υπόλευκο. Η άκρη της ουράς της είναι μαύρη.Το μήκος του σώματός της κυμαίνεται από 69 έως 84 cm, με 29 έως 41 cm το μήκος της μακριάς ουράς της. Τα ενήλικα ζώα ζυγίζουν από 6,5 έως 9 κιλά. Οι κινεζικές αγριόγατες των βουνών είναι ενδημικές στην Κίνα και ζουν στο βορειοανατολικό άκρο του οροπεδίου του Θιβέτ. Ζουν σε στέπες με λιβάδια, σε αλπικά λιβάδια, σε αλπικές θαμνώδεις εκτάσεις και σε δάση κωνοφόρων, μεταξύ 2.500 και 5.000 μέτρων.Δεν έχει επιβεβαιωθεί αν ζουν σε ερήμους ή σε δασικές εκτάσεις. Οι κινεζικές αγριόγατες δραστηριοποιούνται κυρίως κατά τη διάρκεια της ημέρας και κυνηγούν τρωκτικά και πτηνά. Η περίοδος αναπαραγωγής είναι μεταξύ Ιανουαρίου και Μαρτίου.Τα θηλυκά γεννούν από 2 έως 4 γατάκια κάθε φορά. Μέχρι το 2007 το είδος ήταν γνωστό μέσω 6 αγριόγατων που ζουν σε κινεζικούς ζωολογικούς κήπους, αλλά και από μερικές γούνες σε μουσεία. Οι αγριόγατες απειλούνται εξαιτίας των δηλητηρίων που χρησιμοποιούνται σε τρωκτικά. Τα δηλητήρια χρησιμοποιούνται είτε για να τα σκοτώσουν, είτε για να μειώσουν τη λεία τους. Ορισμένοι μελετητές, υποστηρίζουν ότι η Κινεζική Αγριόγατα των βουνών, έχει δύο υποείδη: Felis bieti chutuchta Felis bieti vellerosa
Ξενότιμο

Το ξενότιμο (αγγλ. xenotime) είναι φωσφορικό ορυκτό του υττρίου. Σχετικά με το όνομά του, η αγγλοσαξονική βιβλιογραφία το αποδίδει ως προερχόμενο από τις ελληνικές λέξεις κενός (μάταιος, vain) και τιμή (honour), καθώς το περιεχόμενο ύττριο είχε, αρχικά, νομισθεί ως νέο στοιχείο. Ωστόσο, η αρχαία ελληνική λέξη ξενότιμος αποδίδεται ως «ο τιμών τους ξένους».

 Αν και είναι ευρέως διαδεδομένο ανά τον κόσμο ορυκτό, είναι από τα ελάχιστα ανευρεθέντα ορυκτά του υττρίου (τα άλλα δύο είναι ο τσερνοβίτης (chernovite-Y) (YAsO4) και ο ουεϊκφιλδίτης (Wakefieldite-Y) (YVO4) Δομικά προσομοιάζει με το ζιρκόνιο, από το οποίο ξεχωρίζει κυρίως λόγω του σχισμού και της χαμηλότερης σκληρότητάς του. Με τον τσερνοβίτη σχηματίζει ισόμορφη σειρά. Συχνά και στα δύο ορυκτά το ύττριο υποκαθίσταται από έρβιο, θόριο, υττέρβιο και ζιρκόνιο. Η παρουσία αυτών των στοιχείων είναι δυνατό να καταστήσει το ορυκτό ραδιενεργό. Υποκατάσταση επίσης μπορεί να συμβεί και στο φωσφορικό ή αρσενικικό ιόν από πυριτικό ανιόν (SiO3-). Το ξενότιμο είναι από τα ελάχιστα φωσφορικά ορυκτά που δεν περιέχει κρυσταλλικό νερό, αλογόνα ή υδροξύλιο. Αυτό τον κατατάσσει στα «άνυδρα φωσφορικά» ορυκτά, μαζί με τον μοναζίτη, τον πουρπουρίτη (MnPO4) και τον λιθιοφυλλίτη (Li(Mn, Fe)PO4). Συνδέεται με χαλαζία, μαρμαρυγίες (ιδιαίτερα βιοτίτη), μοναζίτη, ρουτίλιο, αιματίτη (Σουηδία) και ιλμενίτη (Ρωσία), γαδολινίτη, θορίτη, υττριοτανταλίτη και ορισμένους αστρίους. Ανευρίσκεται, ως συνοδό ορυκτό, σε αλκαλικά - γρανιτικά πετρώματα και τους πηγματίτες τους. Επίσης σε φλέβες εντός γνευσίων, ενώ είναι σύνηθες παρενεσπαρμένο ορυκτό σε μηχανικά ιζήματα. Αξιοσημείωτες εμφανίσεις του υπάρχουν στις περιοχές Lindesnes; Hidra (νήσος Hitterö), Tvedestrand, Arendal, Raade της Νορβηγίας, στην περιοχή Vaxholm της Σουηδίας, τη Ρωσία, το Τατζικιστάν, το Πακιστάν, τη Μαδαγασκάρη, τη Βραζιλία (Minas Gerais, Ataleia, Ibitiara, Brumado, Novo Horizonte), στον Καναδά και στο Κολοράντο των ΗΠΑ. Handbook of Mineralogy Mindat.org Galleries.com Webmineral.com James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1-4437-4224-4 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 0-395-91096-X Walter Schumann, R. Bradshaw, K. A. G. Mills, Handbook of Rocks, Minerals and Gemstones, Houghton Mifflin Harcourt, 1993 ISBN 0-395-51137-2
Μαρία ντε λα Γκράσια Πάλαφοξ

H Μαρία ντε λα Γκράσια Φελίπα Πάλαφοξ Γκαρίμπι (María de la Gracia Felipa Palafox Garibi, 1 Μαΐου 1815 - 31 Δεκεμβρίου 1889) ήταν η σύζυγος του Προέδρου του Μεξικού Φέλιξ Σουλοάγα.

 Γεννήθηκε την 1η Μαΐου 1815 στο Ζαποτλάν ελ Γκράντε του Χαλίσκο, και ήταν κόρη του Χοσέ Γουαδαλούπε Πάλαφοξ Χιλ και της Μαρία Γουαδαλούπε Χοσέφα Γκαρίμπι Λόπεζ ντε Λάρα. Στις αρχές της δεκαετίας του 1840, γνώρισε τον τότε λοχαγό Φέλιξ Σουλοάγα στην Πόλη του Μεξικού, όπου κατοικούσαν τότε οι Πάλαφοξ. Μετά το σύντομο αρραβώνα τους, ο οποίος έγινε υπό την επίβλεψη των γονιών της, παντρεύτηκαν στην πρωτεύουσα το 1842 και μαζί απέκτησαν τρία παιδιά; την Μανουέλ την Ελένα και τον Ιγνάσιο.Από παιδί υπέφερε κάτω από την αυστηρή πειθαρχία του πατέρα της, καθώς ήταν στρατιωτικός και το ίδιο συνέβη και με τον Φέλιξ. Ζούσε μόνη της για μεγάλα χρονικά διαστήματα, ενώ ο Φέλιξ εκπλήρωνε τα στρατιωτικά του καθήκοντα. Μετά την άνοδο του Φέλιξ στην Προεδρία της χώρας, η οικογένεια ζούσε στο Εθνικό Παλάτι, όπου η Γκράσια φρόντιζε το σπίτι της και τα παιδιά της. Ως Πρώτη Κυρία, συνόδευε τον σύζυγό της, σε ορισμένα συμπόσια με τους υπουργούς του και τις συζύγους τους. Δεν θεωρούσε τον εαυτό της αριστοκράτισσα. Ήταν απλή, ηθική, μερικές φορές κομψή και τα μαλλιά της της άρεσαν να είναι χτενισμένα με μπούκλες. Πέθανε μετά από ασθένεια, παραμονή πρωτοχρονιάς στις 31 Δεκεμβρίου 1889 στη Πόλη του Μεξικού σε ηλικία 74 ετών. Αρχικά θάφτηκε στο Γαλλικό Πάνθεον και αργότερα μεταφέρθηκε στην Εκκλησία της Σάντα Βερακρούς.
Θερμογέφυρα

Ως θερµογέφυρες ορίζονται τα σηµεία ή οι επιφάνειες του κελύφους µε σηµαντική µείωση της θερµικής αντίστασης των δοµικών στοιχείων σε σχέση µε τις λοιπές επιφάνειες, που αποτελούν σημαντική πηγή θερµικών απωλειών. Εµφανίζονται δε κατεξοχήν στη διεπιφάνεια δύο διαφορετικών δοµικών στοιχείων ή δύο ίδιων δοµικών στοιχείων διαφορετικού πάχους, σε συνδέσεις εξωτερικών δοµικών στοιχείων και πλευρικά γύρω από ανοίγµατα.

 Οι θερμικές γέφυρες χαρακτηρίζονται από την πολυδιάστατη μεταφορά θερμότητας και για το λόγο αυτό δεν μπορούν να προσδιοριστούν από μονοδιάστατα μοντέλα, τα οποία χρησιμοποιούνται για την ενεργειακή προσομοίωση κτιρίων. (Συντελεστές θερμοπερατότητας U-values). Δημιουργούνται σε σημεία ένωσης παραθύρων, σε σημεία συμβολής δοκών και υποστυλωμάτων χωρίς ή με ανεπαρκή θερμομόνωση, με θερμομονωμένα τοιχία του κτιρίου. Μπορούν να αποφευχθούν με την κατάλληλη ενεργειακή σχεδίαση και λεπτομερή εφαρμογή κατασκευής. Παρουσιάζονται υπό την μορφή μυκήτων (μούχλας) και έτσι είναι ορατά στο ανθρώπινο μάτι. Επίσης γίνονται αισθητές από το ανθρώπινο σώμα λόγω της έντονης θερμικής ακτινοβολίας τους, σε σχέση με τα υπόλοιπα δομικά στοιχεία. Οι θερμογέφυρες διακρίνονται σε κατασκευαστικές και γεωμετρικές. Οι κατασκευαστικές αφορούν σε σημεία συμβολής υλικών με διαφορετική θερμική αγωγιμότητα. Παραδείγματα τέτοιων θερμογεφυρών είναι οι ενώσεις και η διακοπή της θερμομόνωσης του κτιρίου από δομικά στοιχεία, κουφώματα, προβόλους και άλλα. Οι κατασκευαστικές θερμογέφυρες διακρίνονται με τη σειρά τους σε σημειακές ή γραμμικές, αναλόγως με το αν είναι επαναλαμβανόμενες ή απλά σε ένα συγκεκριμένο σημείο. Οι γεωμετρικές οφείλονται στη διαφορά εσωτερικού και εξωτερικού εμβαδού θερμομονωμένης επιφάνειας. Χαρακτηριστικό παράδειγμα είναι μια θερμομονωμένη γωνία κτιρίου, όπου η επιφάνεια εξωτερικά είναι πάντα μεγαλύτερη από την εσωτερική, με αποτέλεσμα τη διαφοροποίηση της θερμικής αγωγιμότητας και τη δημιουργία θερμογέφυρας. Μόνωση, Στεγανοποίηση, Θερμομόνωση – θερμογέφυρες Κατασκευαστικές θερμογέφυρες Ανάλυση θερμικής συμπεριφοράς Διεθνής κτιριακός κανονισμός 2009: Εσωτερικό περιβάλλον
Τα 7 κακά της μοίρας μου

Τα Επτά κακά της μοίρας μου (ή Όλα τα κακά της μοίρας μου) είναι ο τίτλος ελληνικής κωμικής τηλεοπτικής σειράς παραγωγής 1991-1993 που προβλήθηκε από τον τηλεοπτικό σταθμό Mega Channel. Η σειρά κατά τη διάρκεια των δύο πρώτων κύκλων της είχε τον τίτλο "Τα επτά κακά της μοίρας μου" ενώ ο τρίτος κύκλος έχει τον τίτλο "Όλα τα κακά της μοίρας μου". Το σενάριο και τη σκηνοθεσία της σειράς επιμελείται ο Γιώργος Κωνσταντίνου που έχει και πρωταγωνιστικό ρόλο στη σειρά ενώ την παραγωγή της σειράς έχει η Λιάνα Πατέρα. Τον υπόλοιπο πρωταγωνιστικό καστ της σειράς συμπληρώνουν οι Τόνυ Άντονυ, Μπέτυ Μοσχονά, Τρύφων Παπουτσής, Μαίρη Ραζή, Μαίρη Χαλκιά, Ισίδωρος Σταμούλης, Λάμπης Λιβιεράτος, Νίκος Ασημάκης και Γιώργος Δουρής. Η σειρά αποτελείται από 2 περιόδους με συνολικά 215 επεισόδια. Το πρώτο επεισόδιο προβλήθηκε στις 17 Σεπτεμβρίου 1991 ενώ το τελευταίο τον Ιούλιο του 1994. Η πρώτη περίοδος της σειράς αποτελείται συνολικά από 172 επεισόδια και τερματίστηκε στις 6 Ιουλίου του 1993 ενώ η δεύτερη (κατά την οποία ο τίτλος της σειράς άλλαξε σε Όλα τα κακά της μοίρας μου) προβλήθηκε από τις 17 Σεπτεμβρίου του 1993 έως τις 28 Ιουλίου του 1994 και ολοκληρώθηκε σε 43 επεισόδια.

 Ο Λάμπρος δουλεύει σ' έναν ιδιωτικό ραδιοφωνικό σταθμό, όπου έχει την εκπομπή «Νυχτερινές Άρπες». Μέσα απ' αυτήν δίνει συμβουλές στους ακροατές του για το πώς θα φτιάξουν την ερωτική τους ζωή. Οι φίλοι του είναι ελάχιστοι, έχει όμως τρεις συζύγους -όλες πρώην, τρεις γιους -έναν από την κάθε μία -και έναν δίδυμο αδερφό - υποτίθεται - που ακούει στο όνομα Τζάκσον και που μόλις ήρθε από την Αμερική και προσπαθεί να τον πείσει για την συγγένειά τους. Αυτά είναι τα επτά κακά της Μοίρας του με τα οποία αγωνίζεται να τα βγάλει πέρα καθημερινά με κωμικά αποτελέσματα... Τάσος Πεζιρκιανίδης ως Νικήτας Στανιός Κάρμεν Ρουγγέρη ως Μαργαρίτα, δεσμός του Χάρη Ζαννίνο ως Αγκοπιάν Νίκος Κάπιος ως Μιχαήλ Γαβρήλος, διευθυντής του ραδιοφωνικού σταθμού, στον οποίο εργάζεται ο Λάμπρος Γεράσιμος Λειβαδάς ως Λιάκος, λογιστής του ραδιοφωνικού σταθμού Φρέζυ Μαχαίρα ως Φόνη (Περσεφόνη), δεσμός του Λεωνίδα Αλέκος Μάνδηλας ως αστυνόμος Σπάθης Φώτης Σπύρος Νίκος Μαγδαληνός ως ηχολήπτης Τάκης Βλαστός ως Νίκος Λαχανάς Βέτα Μπετίνη Μάρκος Σεφερλής ως ταξιτζής Ερρίκος Μπριόλας Χάρης Εμμανουήλ ως Σπύρος, ταξιτζής και δεσμός της Σούζυ Γιώργος Δουρής ως Αποστόλης, γιος του Γεράσιμου Μαρία Μαρμαρινού ως Σεσίλια Νίκος Ρεντίφης ως Βάγγος Φωτεινή Παπαδοπούλου ως Έλλη Θανάσης Παγώνας ως Γιάγκος Retrodb.gr Τα 7 κακά της μοίρας μου στην IMDb
Θεώρημα van Schooten

Στην γεωμετρία, το θεώρημα van Schooten λέει ότι για οποιοδήποτε σημείο P {\displaystyle \mathrm {P} } του περιγεγραμμένου κύκλου ενός ισόπλευρου τριγώνου A B Γ {\displaystyle \mathrm {AB\Gamma } } , ισχύει ότι η μεγαλύτερη απόσταση από τις κορυφές του ισούται με το άθροισμα των αποστάσεων του από τις άλλες δύο.Το θεώρημα παίρνει το όνομά του από τον μαθηματικό Frans van Schooten.

 Από το Θεώρημα του Πτολεμαίου στο εγγεγραμμένο τετράπλευρο A B P Γ {\displaystyle {\rm {ABP\Gamma }}} έχουμε ότι P A ⋅ B Γ = P B ⋅ A Γ + P Γ ⋅ A B . {\displaystyle \mathrm {PA} \cdot \mathrm {B\Gamma } =\mathrm {PB} \cdot \mathrm {A\Gamma } +\mathrm {P\Gamma } \cdot \mathrm {AB} .} Αφού το τρίγωνο A B Γ {\displaystyle {\rm {AB\Gamma }}} είναι ισόπλευρο έχουμε ότι A B = B Γ = A Γ {\displaystyle \mathrm {AB} =\mathrm {B\Gamma } =\mathrm {A\Gamma } } . Από την προηγούμενη σχέση, καταλήγουμε ότι P A = P B + P Γ . {\displaystyle \mathrm {PA} =\mathrm {PB} +\mathrm {P\Gamma } .} Θεωρούμε το σημείο E {\displaystyle \mathrm {E} } του περιγεγραμμένου κύκλου ώστε ∠ P B E = 60 o {\displaystyle \angle \mathrm {PBE} =60^{o}} . Τότε, ∠ A P B = ∠ A Γ B = 60 o {\displaystyle \angle \mathrm {APB} =\angle \mathrm {A\Gamma B} =60^{o}} ως εγγεγραμμένες γωνίες που βαίνουν στο ίδιο τόξο. Επομένως, το τρίγωνο Δ B P {\displaystyle \mathrm {\Delta BP} } είναι ισόπλευρο. Αντίστοιχα, ∠ A E B = ∠ A P B = 60 o {\displaystyle \angle \mathrm {AEB} =\angle \mathrm {APB} =60^{o}} και ∠ P A E = ∠ P B E = 60 o {\displaystyle \angle \mathrm {PAE} =\angle \mathrm {PBE} =60^{o}} . Επομένως, το τρίγωνο A E Δ {\displaystyle \mathrm {AE\Delta } } είναι ισόπλευρο. Αφού ∠ P B Γ = ∠ P B Δ − ∠ Γ B Δ = 60 o − ∠ Γ B Δ {\displaystyle \angle \mathrm {PB\Gamma } =\angle \mathrm {PB\Delta } -\angle \mathrm {\Gamma B\Delta } =60^{o}-\angle \mathrm {\Gamma B\Delta } } και ∠ A B E = ∠ A B Γ − ∠ Γ B Δ = 60 o − ∠ Γ B Δ {\displaystyle \angle \mathrm {ABE} =\angle \mathrm {AB\Gamma } -\angle \mathrm {\Gamma B\Delta } =60^{o}-\angle \mathrm {\Gamma B\Delta } } , έχουμε ότι A E = P Γ {\displaystyle \mathrm {AE} =\mathrm {P\Gamma } } ως χορδές στις οποίες βαίνουν σε ίσες εγγεγραμμένες γωνίες. Άρα και P Γ = Δ E {\displaystyle {\rm {P\Gamma =\Delta E}}} . Καταλήγουμε ότι P A = P Δ + Δ A = P B + Δ E = P B + P Γ . {\displaystyle \mathrm {PA} =\mathrm {P\Delta } +\mathrm {\Delta A} =\mathrm {PB} +\mathrm {\Delta E} =\mathrm {PB} +\mathrm {P\Gamma } .} Θεώρημα του Πτολεμαίου Θεώρημα Pompeiu Ισόπλευρο τρίγωνο Περιγεγραμμένος κύκλος Θεώρημα van Schooten και Pompeiu
Χρυσάνθη Αυγέρου

H Χρυσάνθη Αυγέρου (γενν. Βόλος, 1954) είναι Βρετανίδα επιστήμονας ελληνικής καταγωγής στον τομέα της Κοινωνικής Μελέτης των Συστημάτων Πληροφοριών, με έμφαση στην Τεχνολογία των Πληροφοριών στις αναπτυσσόμενες χώρες. Σήμερα είναι καθηγήτρια πληροφορικής στη Σχολή Οικονομικών και Πολιτικών Επιστημών του Λονδίνου.

 (Αγγλικά) Avgerou, C., R. Mansell, D. Quah, and D. Silverstone (2007) The Oxford Handbook of Information and Communication Technologies, Oxford University Press. (Αγγλικά) Perspectives and Policies on ICT in Society, Springer (2005) (co-edited with J. Berleur) ISBN 0-387-25587-7. (Αγγλικά) The Social Study of Information and Communication Technology, Oxford University Press (2004) (co-edited with C. Ciborra and F. Land) ISBN 0-19-925356-0 (Αγγλικά) Information systems and the economics of innovation, Cheltenham, Edward Elgar (2003) (co-edited with R. Lèbre LaRovere) ISBN 1-84376-018-5. (Αγγλικά) Information Systems and Global Diversity, Oxford, Oxford University Press (2002). (Αγγλικά) Information Technology in Context: studies from the perspective of developing countries, London, Ashgate (2000) (co-edited with G. Walsham). (Αγγλικά) Chrisanthi Avgerou and Tony Cornford, Developing Information Systems: Concepts, Issues and Practice, 2nd Edition, Palgrave (1998), ISBN 0-333-73231-6.
Μάρκους Σέντερ

Ο Μάρκους Τόμας Τέοντορ Σέντερ (Νυρεμβέργη:5 Ιανουαρίου 1967 - ) είναι Γερμανός πολιτικός που υπηρετεί ως Πρωθυπουργός της Βαυαρίας από το 2018 και ηγέτης της Χριστιανοκοινωνικής Ένωσης (CSU) από το 2019.

 Ο Σέντερ γεννήθηκε στη Νυρεμβέργη. Είναι γιος εργολάβου. Μετά την αποφοίτησή του από το Dürer-Gymnasium Nuremberg το 1986, ο Σέντερ υπηρέτησε τη στρατιωτική του θητεία από το 1986 έως το 1987. Στη συνέχεια σπούδασε νομική στο Πανεπιστήμιο του Erlangen–Nuremberg από το 1987, με υποτροφία από το Ίδρυμα Konrad Adenauer. Το 1998 αναγορεύτηκε διδάκτωρ νομικής με διατριβή στη νομική ιστορία με τίτλο «Από τις παλιές γερμανικές νομικές παραδόσεις σε ένα σύγχρονο δημοτικό διάταγμα: Η ανάπτυξη της δημοτικής νομοθεσίας στη Βαυαρία στη δεξιά όχθη του Ρήνου μεταξύ 1802 και 1818». Ο Σέντερ είναι μέλος του Landtag, του κρατιδιακού κοινοβουλίου της Βαυαρίας, από το 1994. Από το 2003 έως το 2007 ήταν γενικός γραμματέας του CSU. Υπό αυτή την ιδιότητα, συνεργάστηκε στενά με τον τότε πρωθυπουργό και πρόεδρο του κόμματος, Edmund Stoiber. Κατά τη διάρκεια της θητείας του, ήταν επίσης μέρος της ομάδας CDU/CSU στις διαπραγματεύσεις με το SPD για σχηματισμό κυβέρνησης μετά από τις ομοσπονδιακές εκλογές του 2005.Ως κρατιδιακός υπουργός Οικονομικών, ο Σέντερ ήταν επίσης ένας από τους εκπροσώπους του κρατιδίου στην Μπούντεσρατ. Τον Μάρτιο του 2018, εξελέγη πρωθυπουργός της Βαυαρίας για να αντικαταστήσει τον Horst Seehofer, ο οποίος είχε γίνει ομοσπονδιακός υπουργός Εσωτερικών στο νέο υπουργικό συμβούλιο της Άνγκελα Μέρκελ. Έλαβε 99 ψήφους από τους 169 βουλευτές. Κατά της ελληνικής οικονομικής κρίσης, ο Σέντερ ήταν από τους υπέρμαχους του Grexit. Είναι παντρεμένος από το 1999 και έχει τέσσερα παιδιά, ένα από προηγούμενο γάμο. Είναι επίσης μέλος της Ευαγγελικής Εκκλησίας Πολυμέσα σχετικά με το θέμα Markus Söder στο Wikimedia Commons
Δεινοτοπία

Η Δεινοτοπία (Αγγλικά: Dinotopia, από τα Ελληνικά δεινόσαυρος + ουτοπία) είναι μία φανταστική ουτοπία από τον δημιουργό James Gurney. Στον τόπο αυτό διαδραματίζονται τα γεγονότα της ομώνυμης σειράς παιδικών βιβλίων. Η Δεινοτοπία είναι ένα απομονωμένο νησί στο οποίο ζουν άνθρωποι και δεινόσαυροι σε μία αρμονική κοινωνία. Το βιβλίο έχε μεταφραστεί σε 18 γλώσσες, κυκλοφορεί σε 30 χώρες και έχει πουλήσει δύο εκατομμύρια αντίτυπα ανά τον κόσμο. Το πρώτο βιβλίο της σειράς, Δεινοτοπία: Μία χώρα πέρα από τον χρόνο (Αγγλικά: Dinotopia: A Land Apart from Time), καθώς και το δεύτερο, Δεινοτοπία: Ο Κάτω Κόσμος (Αγγλικά: Dinotopia: The World Beneath), κέρδισαν το βραβείο Hugo για την πιο πρωτότυπη εικονογράφηση.Εκτός από την σειρά παιδικών βιβλίων, έχει κυκλοφορήσει μία μίνι-σειρά (2002), μία κανονική τηλεοπτική σειρά για μία σεζόν, διάφορα παιχνίδια καθώς και 20 άλλα βιβλία για την Δεινοτοπία από άλλους συγγραφείς.

 Το νησί της Δεινοτοπίας βρίσκεται κάπου ανοιχτά της Ασίας. Όταν ο κόσμος ήταν ακόμα μία μεγάλη ήπειρος, η Παγγαία, το νησί αποσπάστηκε από την Ασία και μετακινήθηκε με τους αιώνες λόγω της μετατόπισης των ηπείρων σε μεγάλη απόσταση από την Ασία. Λόγω των απότομων και επικίνδυνων βράχων που περικυκλώνουν το νησί, κανείς δεν έχει καταφέρει να φύγει από την Δεινοτοπία, εκτός από τον Κινέζο Qui Nong, ο οποίος έφερε πίσω στην πατρίδα του ιστορίες για μεγάλα ερπετά που εξελίχθηκαν στην κινεζική μυθολογία των δράκων. Οι ανθρώπινοι κάτοικοι της χώρας είναι απόγονοι ναυαγών. Η Δεινοτοπία είναι δημοκρατία και πρωτεύουσα είναι η Σαυρούπολη (Αγγλικά: Sauropolis). Επίσης μεγάλη πόλη είναι η Πόλη του Καταρράκτη (Αγγλικά: Waterfall City). Η γλώσσα που ομιλείται στην χώρα είναι ένα αμάλγαμα διαφόρων γλωσσών όπως τα Ελληνικά και Λατινικά, ενώ οι δεινόσαυροι μιλούν μία γλώσσα την οποία οι περισσότεροι άνθρωποι δεν μπορούν να κατανοήσουν. Το αλφάβητο της Δεινοτοπίας αποτελείται από συνδυασμούς ενός συμβόλου βασισμένο στο αποτύπωμα ποδιού δεινοσαύρου. Επίσημη ιστοσελίδα της Δεινοτοπίας (Αγγλικά) Επίσημος χάρτης του νησιού (Αγγλικά)
Πουλημένη στην Αμαρτία

Η ταινία Πουλημένη στην Αμαρτία (Πρωτότυπος τίτλος Criss Cross), γνωστό κι ως Ο Κόκκινος Δαίμων του Λος Άντζελες είναι Φιλμ νουάρ, παραγωγής 1949 σε σκηνοθεσία Ρόμπερτ Σιόντμακ με πρωταγωνιστές τους Μπαρτ Λάνκαστερ, Ιβόν Ντε Κάρλο και Νταν Ντιουρέα. Η ταινία είμαι βασισμένη στο ομώνυμο μυθιστόρημα του Ντον Τρέισι, που γράφτηκε το 1934 και διασκευάστηκε για τη μεγάλη οθόνη από τον Ντάνιελ Φουκς.

 Ο ρομαντικός Στιβ Τόμπσον (Μπαρτ Λάνκαστερ), επιστρέφει στο Λος Άντζελες προκειμένου να βρει την πρώην του σύζυγο Άννα (Ιβόν Ντε Κάρλο) με την οποία εξακολουθεί να είναι ερωτευμένος. Η Άννα όμως ανήκει πλέον στον υπόκοσμο της πόλης των αγγέλων, εφόσον είναι μνηστή του αρχιμαφιόζου Σλιμ Ντάντι (Νταν Ντιουρέα). Ο Στιβ πιστεύει ότι μπορεί να την σώσει και αγνοεί τις συμβουλές του φίλου του, αστυνομικού Πιτ Ραμίρεζ (Στίβεν ΜακΝάλι) και της μητέρας του (Έντνα Χόλαντ), που προσπαθούν να τον πείσουν να μείνει μακριά της. Η Άννα δίνει ελπίδες στον Στιβ, αλλά αφού παντρεύεται τον Σλιμ Ντάντι, είναι πλέον προφανές ότι παίζει διπλό παιχνίδι. Η Άννα επιμένει ότι τον παντρεύτηκε γιατί δεν είχε άλλη επιλογή και ότι εκείνος την κρατάει φυλακισμένη. Ο Στιβ προσπαθεί να τη σώσει και οι δυο τους να το σκάσουν μαζί, αλλά τα πράγματα δεν πάνε όπως τα είχε σχεδιάσει. Ταινία βασισμένη στο ομώνυμο μυθιστόρημα του Ντον Τρέισι που κυκλοφόρησε το 1934 και σηματοδότησε τη δεύτερη συνεργασία του Μπαρτ Λάνκαστερ με τον Ρόμπερτ Σιόντμακ, (η πρώτη ήταν το 1946 για την ταινία Οι Δολοφόνοι (The Killers). Ο παραγωγός της ταινίας Μαρκ Χέλιντζερ απεβίωσε πριν αρχίσουν τα γυρίσματα και ο Μπαρτ Λάνκαστερ είχε την εντύπωση ότι οι Φουκς και Σιόντμακ, μετατόπισαν τον πυρήνα του αρχικού σεναρίου από την ένοπλη ληστεία στο ερωτικό τρίγωνο. Η ταινία γυρίστηκε εξ ολοκλήρου στο Λος Άντζελες και σηματοδότησε το κινηματογραφικό ντεμπούτο του Τόνι Κέρτις που έχει ένα σύντομο πέρασμα σε κάποια σκηνή της ταινίας. Η ταινία γυρίστηκε ξανά το 1995 από το σκηνοθέτη Στίβεν Σόντερμπεργκ με τον τίτλο Απόκρυφα Πάθη και με πρωταγωνιστές τους Πίτερ Γκάλαχερ και Άλισον Έλιοτ.
Load (άλμπουμ)

Load είναι ο τίτλος του έκτου στούντιο δίσκου του Αμερικάνικου Heavy Metal συγκροτήματος Metallica, ο οποίος κυκλοφόρησε στις 4 Ιουνίου του 1996 μέσω της δισκογραφικής εταιρείας "Elektra Records".

 Το "Load" κυκλοφόρησε πέντε χρόνια μετά το ιδιαίτερα επιτυχημένο "Metallica" και παρουσίασε ένα σύνολο το οποίο απομακρύνθηκε ακόμη περισσότερο από το thrash metal των πρώτων τους δίσκων και βάδισε σε Hard Rock μονοπάτια, με έντονες μπλουζ επιρροές. Οι στίχοι του Χέτφιλντ έδειξαν μία προσωπική εξέλιξη με αναφορές σε θέματα από τη ζωή του, όπως ο θάνατος της μητέρας του στο "Until It Sleeps". Οι συνθέσεις πραγματοποιήθηκαν από τον Τζέιμς Χέτφιλντ και τον Λαρς Ούλριχ, με τη συμμετοχή του Κερκ Χάμμετ σε μερικές από αυτές. Οι ηχογραφήσεις έλαβαν χώρα στα "The Plant Studios" του Σοσαλίτο της Καλιφόρνια, από τον Μάιο του 1995 μέχρι τον Φεβρουάριο της επόμενης χρονιάς. Το "Load" είναι ο μεγαλύτερος, σε χρονική διάρκεια, δίσκος των Metallica, αφού αγγίζει τα 79 λεπτά. Η εικόνα του εξώφυλλου ονομάζεται "Semen and Blood III" (μτφ. σπέρμα και αίμα). Ο δίσκος σκαρφάλωσε στην κορυφή των τσαρτ σχεδόν σε όλες τις χώρες του πλανήτη και βραβεύθηκε ως πενταπλά πλατινένιος στην πατρίδα του συγκροτήματος, όπου πούλησε 680.000 αντίτυπα κατά την πρώτη εβδομάδα κυκλοφορίας του. Το σινγκλ "Until it Sleeps" ανέβηκε στο # 1 στην Αυστραλία, τη Σουηδία και τη Φινλανδία και έγινε χρυσό σε τρεις χώρες, ενώ μικρότερη επιτυχία γνώρισαν τα "Hero of the Day", "Mama Said" και "King Nothing". Η περιοδεία γα την προώθηση του "Load" ξεκίνησε στις 4 Ιουνίου 1996 από το Σαν Χοσέ της Καλιφόρνια και ολοκληρώθηκε ένα χρόνο αργότερα στο Έντμοντον του Καναδά, με τους Metallica να δίνουν 158 συναυλίες. Από το νέο δίσκο συμπεριέλαβαν στο set list τους τα τραγούδια "King Nothing", "Ain't My Bitch", "Wasting My Hate", "Until It Sleeps" και "Poor Twisted Me". Το άλμπουμ έλαβε μέτριες κριτικές με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 2,7, το "Metal Archives" 60% αλλά το "Metal Storm" 8 / 10. Όλα τα τραγούδια γραμμένα από τους Τζέιμς Χέτφιλντ, Λαρς Ούλριχ και Κιρκ Χάμμετ, εκτός από τα σημειωμένα Η σύνθεση του συγκροτήματος κατά τις ηχογραφήσεις του "Load" είχε την εξής μορφή: Τζέιμς Χέτφιλντ - κιθάρα, κύρια φωνητικά Κερκ Χάμμετ - κιθάρα Τζέισον Νιούστεντ - μπάσο, φωνητικά Λαρς Ούλριχ - τύμπανα Load - Metallica | Songs, Reviews, Credits, Awards | AllMusic Metallica - Load (album review ) | Sputnikmusic Metallica - Load - Encyclopaedia Metallum: The Metal Archives Metallica - Load review - Metal Storm
Πολιτοφυλακή των Τίγρεων

Η Πολιτοφυλακή των Τίγρεων (αγγλικά: Tigers Militia, αραβικά: نمور الأحرار, προφορά: Al-Noumour), επίσης γνωστή ως Τίγρεις των Φιλελευθέρων (Νουμούρ αλ-Αχράρ), ήταν το στρατιωτικό σκέλος του Εθνικού Φιλελεύθερου Κόμματος κατά τη διάρκεια του εμφυλίου πολέμου του Λιβάνου.

 Η πολιτοφυλακή Τίγρεις ιδρύθηκε τον Οκτώβριο 1968 από τον πρώην πρόεδρο του Λιβάνου, Καμίλ Σαμούν, στο χωριό καταγωγής του, Ας-Σααντίγιατ, υπό την αρχική ονομασία Ταξιαρχία των Λιβανέζικων Τίγρεων (αραβικά: Katibat al-Numur al-Lubnaniyya), από το μεσαίο όνομα του Σαμούν, Νεμρ, που σημαίνει τίγρης στα Αραβικά. Αρχικώς με δύναμη μόλις 500 ανδρών, η πολιτοφυλακή οργανώθηκε, εκπαιδεύτηκε και καθοδηγείτο από τον "γραμματέα άμυνας" του κόμματος, Ναΐμ Μπερντκάν, ο οποίος σκοτώθηκε εν δράσει τον Ιανουάριο του 1976 και τον διαδέχθηκε ο νεότερος γιος του Καμίλ Σαμούν, Ντάνυ (Danny Chamoun). Μετά τη δολοφονία του Ντάνυ τον Ιούλιο 1980, η ηγεσία πέρασε στον αδελφό του και μεγαλύτερο γιο του Καμίλ Σαμούν, Ντόρυ Σαμούν (Dory Chamoun), μέχρι τη διάλυση της οργάνωσης ένα μήνα μετά, τον Αύγουστο του 1980. Αρχικά το αρχηγείο των Τίγρεων βρισκόταν στα γραφεία του Εθνικού Φιλελεύθερου Κόμματος στη συνοικία Ασραφίγιε της Ανατολικής Βηρυττού, και αργότερα μεταφέρθηκε στο παράκτιο χωριό Σάφρα, τουριστικό θέρετρο με μαρίνα για γιοτ 25 χλμ. βορείως της λιβανέζικης πρωτεύουσας στην Περιφέρεια Κεσερουάν, όπου και παρέμεινε μέχρι τη διάλυση της πολιτοφυλακής τους. NLP Tigers official site Noumour Al Ahrar facebook page Noumours militia video clips NLP Tigers M42 Duster SPAAG and AMX-13 tank at Tel al-Zaatar Histoire militaire de l'armée libanaise de 1975 à 1990 (in French)
Δωδεκαδάκτυλο

Το δωδεκαδάκτυλο (λανθασμένα αποκαλούμενο και "ο δωδεκαδάκτυλος") είναι το πρώτο τμήμα του λεπτού εντέρου στα ανώτερα σπονδυλωτά. Βρίσκεται μετά το στόμαχο και προηγείται της νήστιδας. Είναι το μέρος που λαμβάνει χώρα η χημική πέψη της τροφής. Στο δωδεκαδάκτυλο καταλήγει τόσο το παγκρεατικό υγρό, το οποίο περιέχει ένζυμα για τη διάσπαση των ενώσεων της τροφής και διτανθρακικό νάτριο για να αυξήσει το pH του όξινου διαλύματος που έρχεται από το στομάχι, όσο και η χολή. Στον άνθρωπο έχει μήκος 25 εκατοστά και είναι το βραχύτερο τμήμα του λεπτού εντέρου.

 Το δωδεκαδάκτυλο έχει σχήμα κατά προσέγγιση C και περιβάλλει την κεφαλή του παγκρέατος. Δεν περιβάλλεται ολόκληρο από περιτόναιο, το οποίο σταθεροποιεί το δωδεκαδάκτυλο στο οπίσθιο τοίχωμα της κοιλιάς, και θεωρείται μερικώς οπισθοπεριτοναϊκό. Αποτελείται από τέσσερεις μοίρες, την άνω, την κατιούσα, την κάτω ή οριζόντια και την ανιούσα. Καταλήγει στη νηστιδοδωδεκαδακτυλική καμπή. Το πρώτο τμήμα της άνω μοίρας ονομάζεται λήκυθος ή δωδεκαδακτυλικός βολβός και ξεκινάει αμέσως μετά τον πυλωρό, το τελευταίο τμήμα του στομάχου. Αποτελεί τα πρώτα 2 εκατοστά της άνω μοίρας και καλύπτεται από μεσεντέριο. Τα υπόλοιπα τρία εκατοστά της άνω μοίρας είναι προσκολλημένα στο οπίσθιο τοίχωμα της κοιλιάς. Βρίσκεται δεξιά του σπονδύλου Ο1 και πίσω από το ήπαρ και τη χοληδόχο κύστη. Προσδένεται με το ήπαρ με τον ηπατοδωδεκαδακτυλικό σύνδεσμο, ο οποίος είναι τμήμα του ελάσσονος επιπλόου. Η κατιούσα μοίρα έχει φορά προς τα κάτω και βρίσκεται δεξιά της κεφαλής του παγκρέατος και της κάτω κοίλης φλέβας, με την οποία είναι παράλληλη. Στην κατιούσα μοίρα εκβάλλει ο χοληφόρος πόρος και οι κύριοι παγκρεατικοί πόροι. Στο σημείο της εκβολής παρατηρείται μια προπέτεια του τοιχώματος η οποία ονομάζεται μείζων δωδεκαδακτυλική θηλή. Έχει μήκος 7-10 εκατοστά και είναι η μακρύτερη μοίρα του δωδεκαδακτύλου. Είναι εξ ολοκλήρου οπισθοπεριτοναϊκή. Η κάτω ή οριζόντια μοίρα του δωδεκαδακτύλου έχει φορά προς τα αριστερά και περνάει μπροστά από την κάτω κοίλη φλέβα, την αορτή και τον σπόνδυλο Ο3 και χιάζεται με την άνω μεσεντέρια αρτηρία και φλέβα. Είναι και αυτή εξ ολοκλήρου οπισθοπεριτοναϊκή. Η ανιούσα μοίρα έχει φορά προς τα πάνω, προς το σώμα του παγκρέατος και φτάνει στη νηστιδοδωδεκαδακτυλική καμπή, στο επίπεδο του σπονδύλου Ο2. Η καμπή υποστηρίζεται από ένα λεπτό σκελετικό μυ που στηρίζεται στο διάφραγμα και ονομάζεται κρεμαστήρας μυς του δωδεκαδακτύλου ή σύνδεσμος του Treitz. Η σύσπαση του μυ βοηθά τη ροή των εντερικών περιεχομένων προς τη νήστιδα. Κέιθ Μουρ (2013). Κλινική Ανατομία. Broken Hill - Π.Χ. Πασχαλίδης. σελίδες 278–286. ISBN 9789963716074.
Λίφτινγκ

Λίφτινγκ είναι ο τίτλος μιας ελληνικής κωμικής τηλεοπτικής σειράς που προβλήθηκε τις τηλεοπτικές σεζόν 2000-2002 από τους τηλεοπτικούς δείκτες του ΑΝΤ1. Αποτελεί άλλη μια δουλειά των Χάρη Ρώμα και Άννα Χατζησοφιά, η οποία σκηνοθετήθηκε από τον Γρηγόρη Πετρινιώτη. Αν και δε γνώρισε την ίδια δημοτικότητα σε σχέση με προηγούμενες και μεταγενέστερες δουλειές τους, σημείωνε υψηλά νούμερα σε κάθε επεισόδιο και ο σταθμός την έχει προβάλλει σε επανάληψη πολλές φορές.

 Ο Γεράσιμος Μαντούβαλος είναι ένας πολύ επιτυχημένος πλαστικός χειρουργός και συνέταιρος στην κλινική «Όψη». Μαζί του συνεργάζεται η επίσης πετυχημένη γιατρός, και φίλη του από τα φοιτητικά χρόνια, Λυδία, η οποία ασχολείται μόνο με παθολογικές περιπτώσεις και με την έρευνα, ενώ συχνά αναλαμβάνει ασθενείς αφιλοκερδώς. Ο τρίτος συνέταιρος στην «Όψη» είναι ο παιδικός φίλος του Γεράσιμου, Θρασύβουλος, αναισθησιολόγος. Ο Γεράσιμος, είναι ανύπαντρος εκ πεποιθήσεως και λέει ότι «όσο είμαστε νιάτα πρέπει να το γλεντάμε». Συμπεριφέρεται σαν αιώνιος έφηβος και σχετίζεται μόνο με μικρούλες, παρά τις ασταμάτητες προσπάθειες του Θρασύβουλου να τον συνετίσει. Η Λυδία αντίστοιχα είναι και αυτή ανύπαντρη, με κάποιους ελάχιστους δεσμούς στο παρελθόν, πάντα αποτυχημένους, εξαιτίας του ιδιόρρυθμου χαρακτήρα της. Είναι, με δύο λόγια, μια τρελή επιστήμων. Έχει κολλητή φίλη την Ηρώ, χωρισμένη, με μεγάλο γιο και μεγάλο απωθημένο με τον πρώην άντρα της, η οποία προσπαθεί μόνιμα να ζευγαρώσει τη Λυδία με κάποιον. Ο Γεράσιμος, για να αποφεύγει τον γάμο με τη Λίλη, μια μικρούλα που γνώρισε σε ένα μπαρ, ισχυρίζεται πως είναι παντρεμένος και πως δεν μπορεί να χωρίσει, γιατί η γυναίκα του είναι ετοιμοθάνατη. Κάποια στιγμή αναγκάζεται να παρουσιάσει την «ετοιμοθάνατη» σύζυγό του, και η Λυδία, για να βοηθήσει τον φίλο της, δέχεται να υποδυθεί αυτό το ρόλο. Το γεγονός αυτό, θα τη φέρει πιο κοντά στον Γεράσιμο και θα ανακαλύψουν και οι δύο, ότι υπάρχει μια ανομολόγητη ερωτική έλξη μεταξύ τους. Στο δεύτερο κύκλο του «Λίφτινγκ», αυξάνονται οι περιπέτειες των ηρώων στο κυνήγι της αιώνιας νεότητας και του έρωτα. Ο Γεράσιμος Μαντούβαλος και η Λυδία Λεμπέση σέρνουν πρώτοι το χορό, αλλά τελικώς όχι του Ησαΐα. Γιατί ενώ φτάνουν μέχρι τα πρόθυρα του γάμου, ποτέ δεν περνούν τις πύλες της εκκλησίας. Αντίθετα, φεύγουν τρέχοντας. Επίσης στην σειρά εμφανίζεται ο Κωνσταντίνος Κατακουζηνός (χαρακτήρας από τη σειρά Κωνσταντίνου Και Ελένης) ως σωσίας του Γεράσιμου. Προβαλλόταν κάθε Πέμπτη στις 21:05. Προβαλλόταν κάθε Παρασκευή στις 21:00. ΛΙΦΤΙΝΓΚ | Ελληνικές σειρές | ANT1 Αρχειοθετήθηκε 2014-01-23 στο Wayback Machine. Το «Λίφτινγκ» στο www.retrodb.gr
Πανελλήνιο πρωτάθλημα στίβου ανδρών 1961

Το ΜΖ΄ Πανελλήνιο πρωτάθλημα στίβου ανδρών 1961 διεξήχθη από τις 4 ως τις 6 Αυγούστου 1961 στο Παναθηναϊκό Στάδιο της Αθήνας χωριστά από το αντίστοιχο Πανελλήνιο πρωτάθλημα στίβου γυναικών 1961. Πρωταθλητής αναδείχθηκε και πάλι ο Παναθηναϊκός Α.Ο. για έβδομη συνεχόμενη χρονιά.

 Στους αγώνες υπήρξε συμμετοχή 300 περίπου αθλητών από 34 σωμματεία από όλη την Ελλάδα και την Κύπρο. Σημειώθηκαν τέσσερα πανελλήνια ρεκόρ, ένα εφηβικό, μία ισοφάριση και πολλά ρεκόρ αγώνων. Στα αξιοσημείωτα η νίκη στο άλμα επί κοντώ, με πανελλήνιο ρεκόρ εφήβων, του Χρήστου Παπανικολάου, του μετέπειτα παγκόσμιου ρέκορντμαν. Μετά την προβληματική διεξαγωγή του πανελλήνιου μαραθωνίου την προηγούμενη σεζόν λόγω του θερινού καύσωνα, ο ΣΕΓΑΣ αποφάσισε να τον διοργανώσει στις 7 Μαΐου, ταυτόχρονα με τον Διεθνή κλασικό μαραθώνιο, στην κλασική διαδρομή, στο οποίο νικητής αναδείχθηκε ο περίφημος Αιθίοπας ξυπόλητος ολυμπιονίκης Αμπέμπε Μπικίλα. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με υπερδιπλάσιους βαθμούς από τον δεύτερο σύλλογο. *Συνολικά 18 σωματεία πήραν πάνω 2 β. "Μακεδονία", 5/8/1961. "Μακεδονία", 6/8/1961. "Μακεδονία", 8/8/1961. Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 118-120.
CEV Cup 1997-98

Το CEV Cup 1997-98 ήταν η 9η έκδοση του Ευρωπαϊκού Κυπέλλου Θριάμβου (Challenge Cup) υπό την αιγίδα της Ευρωπαϊκής Συνομοσπονδίας Πετοσφαίρισης. Το τρόπαιο κατέκτησε η Βόλλεϋ Τρεβισό.

 Η λίστα που ακολουθεί παρουσιάζει αλφαβητικά τις ομάδες που συμμετείχαν στη διοργάνωση Καπέλ Αθλητικός Όμιλος Ορεστιάδας Αβινιόν Αυτοκίνηση Αγίας Πετρούπολης Μπόσνα Καλέσια Κάγια Σαλαμάνκα Σενουά Γενεύης Ερυθρός Αστέρας Βελιγραδίου ΤΣΣΚΑ Μόσχας Ντόροζνικ Οδησσού Ντιναμό Λουγκάνσκ Εμλακμπάνκ Άγκυρας Ένωσις Νέων Παραλιμνίου Εσμορίζ Γινάσιο Κλουμπ Εξπλοράρι Μπάια Μάρε Φλόμπυ Φάλκοπινγκ Φουζινάρ Ραβνέ Γαλατασαράι Γκεντοφτέ Βόλλεϋ Χάποελ Χατζόρ Ζονοβέν Ζιχοστρόλ Τσέσκε Μπουντεγιόβιτσε Βολλεϋμπόλ Μπρνο Κφουμ Όσλο Κνάκ Ροεσελάρ Μόρζε Μπαλτύκ Στσέτσιν Κουπς Κουοπιό Κλουμπ Βίγκο Βολλεϋμπόλ Λοκομοτίβ Χάρκιβ Βόλλεϋ Λούμπε Μακάμπι Τελ Αβίβ Μλάντοστ Μόερσερ ΣΚ Μολνταβγκιντρομάς Κισινάου Μονπελιέ Βόλλεϋ Νασινάλ Φουνχάλ Μπιχάτς Βαραζντίν Ντιναμό Τιράνων Νεσσελάντε Ρότερνταμ Παφιακός Παναθηναϊκός Παρίς Λόντρον Σάλτσμπουργκ Παούκ Βερόνικα Ζουπάνια Πετροχέμα Ντούποβα Τρακτορούλ Μπρασόβ Πούντιγκέιμερ Άιχ/Ντόμπ Ρεμάτ Ζαλάου Ριμπνίκα Κράλιεβο Βόλλεϋ Ναφέλς Βόλλεϋ Τρεβισό Σλάβια Σόφιας Στάβμπαρ Ζιλίνα Στρουμίτσα Στουτέντι Τιράνων Σαμπόλτς Γκαμπόνα Νίρεγκχαζα Ούνι Βέρνης Βάσας ΣΚ Μάμερ Φρίντριχσαφεν Βόλλεϋ 80 Πέτανγκ Βόλλεϋ Μπαρτρένγκ ΖΑΚΣΑ Κέντζιεριν-Κόζλε